section_heading: Životopis
paragraph_text: Roberto Haller (Rijeka, 7. srpnja 1965. — Rijeka, 28. veljače 2020.) završio je Glazbenu školu glasovira "Ivan Matetić-Ronjgov" u Rijeci u klasi prof. Nine Kovačić te je diplomirao kao pijanist na Državnom glazbenom konzervatoriju "Giuseppe Tartini" u Trstu u klasi prof. Lorenza Baldinija. Usavršavao se na majstorskim tečajevima glasovira u Italiji kod prof. Petrushanskog. Čembalo je usavršavao kod poznatog britanskog čembalista i dirigenta prof. Laurencea Cummingsa u sklopu "Aestas musica" u Varaždinu. Kompoziciju je učio privatno kod skladatelja prof. Josipa Kaplana.